โบรกฯเชียร์ “ซื้อ” GPSC เป้า 95 บ.ชูกำไร-เงินปันผลปี 63-65 เด่น อานิสงส์ผนึก GLOW
โบรกฯเชียร์ “ซื้อ” GPSC เป้า 95 บ.ชูกำไร-เงินปันผลปี 63-65 พุ่งแรง รับรู้รายได้ GLOW หนุน
21 พ.ค. 2563

ชัยพัชร ธนวัฒโน นักวิเคราะห์การลงทุนปัจจัยพื้นฐาน ด้านหลักทรัพย์ บล.ไทยพาณิชย์ จำกัด ระบุในบทวิเคราะห์คงคําแนะนํา “ซื้อ” หุ้น บริษัท โกลบอล เพาเวอร์ ซินเนอร์ยี่ จํากัด (มหาชน) หรือ GPSC ด้วยราคาเป้าหมายอ้างอิงวิธี DCF ที่ 95 บาท
ทั้งนี้ ฝ่ายวิจัยมองมุมบวกในงานประชุมนักวิเคราะห์ เนื่องจากผู้บริหารมีมุมมองเชิงบวกต่อธุรกิจและผลการดําเนินงาน ท่ามกลางความไม่แน่นอนทางเศรษฐกิจมหภาคที่มีสาเหตุมาจากโควิด-19 และราคานํ้ามันที่ร่วงลงแรง ซึ่งคาดว่าจะส่งผลกระทบทําให้ความต้องการใช้ไฟฟ้าในประเทศไทยปรับตัวลดลงสู่ระดับที่หด ตัวลง 0.7% จากช่วงเดียวกันของปีก่อน เทียบกับประมาณการเดิมที่คาดว่าจะเติบโต 2-3% โดย GPSC วางแผนคงอัตราการใช้กําลังการผลิตไว้ที่ 95-100% กําไรจะได้รับการสนับสนุนจากราคาก๊าซและถ่านหินที่ลดลง
ด้านผู้บริหารกล่าวว่าการดําเนินงานได้รับผลกระทบเพียงเล็กน้อย จากสถานการณ์ภัยแล้งรุนแรง และสามารถบริหารจัดการได้ โดยได้รับการสนับสนุนจากความร่วมมือกับหน่วยงานที่เกี่ยวข้องในพื้นที่
ได้แก่ ลูกค้าอุตสาหกรรม กฟผ. องค์กรปกครองส่วน ท้องถิ่น และโรงไฟฟ้าอย่าง GPSC ในด้านอุปสงค์ ลูกค้าอุตสาหกรรมของ GPSC ซึ่งส่วนใหญ่อยู่ใน อุตสาหกรรมปิโตรเคมีเลื่อนแผนหยุดซ่อมบํารุงขึ้นมาเป็นไตรมาส 1/63 เพื่อลดความต้องการใช้ไฟฟ้าและ ไอนํ้า นอกจากนี้ GPSC ยังขอให้ กฟผ.สั่งจ่ายไฟฟ้าจากโรงไฟฟ้า IPP ในจังหวัดภาคตะวันออก น้อยกว่าแผนที่วางไว้ในตอนแรกเพื่อลดการใช้นํ้าในหอหล่อเย็น ซึ่งช่วยลดปริมาณการใช้นํ้าในภาค ตะวันออกลงได้ 10%
นอกจากนี้สภาพอากาศแห้งแล้งยังส่งผลกระทบทําให้ปริมาณนํ้าไหลเข้า โรงไฟฟ้าไซยะบุรีในไตรมาส 1/63 ตํ่ากว่าแผนอยู่ 30% ด้วย บริษัทคาดว่าสถานการณ์จะปรับตัวดีขึ้นในไตรมาส 2-3 ปี 63 เนื่องจากโดยปกติแล้วปริมาณนํ้าไหลเข้าจะเพิ่มขึ้น สถิติล่าสุดของปริมาณนํ้าไหลเข้า แสดงให้เห็นว่าปริมาณนํ้าไหลเข้าเพิ่มขึ้นสู่ 82% ของแผน
ขณะที่ ความต้องการใช้ไฟฟ้าจากลูกค้าอุตสาหกรรมลดลง โดยเฉพาะอย่างยิ่งในอุตสาหกรรมชิ้นส่วนยานยนต์ และอิเล็กทรอนิกส์ แต่อาจจะได้รับการชดเชยบางส่วนจากความต้องการใช้ไฟฟ้าสูงขึ้นจาก อุตสาหกรรมอาหารและสินค้าอุปโภคบริโภค ซึ่งจะช่วยลดผลกระทบสุทธิต่อ GPSC
ทั้งนี้ GPSC คอยจับตาดูสถานการณ์อย่างใกล้ชิดและนําแผนบรรเทาผลกระทบมาใช้เพื่อลดผลกระทบต่อการ ดําเนินงาน ผู้บริหารมั่นใจว่าการกระจายฐานลูกค้าในหลายกลุ่มอุตสาหกรรมจะช่วยป้องกันไม่ให้ผล การดําเนินงานได้รับผลกระทบจากโควิด-19
อย่างไรก็ตาม GPSC รับรู้ผลประโยชน์จากการผนึกกำลังกับ GLOW เพิ่มขึ้นอย่างต่อเนื่องเพื่อสนับสนุนการเติบโตของกําไรในระยะยาว โดยผู้บริหารกล่าวว่า ในไตรมาส 1/63 ผลประโยชน์ดังกล่าวอยู่ที่ 121 ล้านบาท จากที่ตั้งเป้าไว้ที่ 1.6 พันล้านบาทต่อปีภายในปี 2567 หลักๆ เกิดจากการควบรวมการดําเนินงานและการซ่อมบํารุงร่วมกัน (89% ของทั้งหมด) โรงไฟฟ้า SPP ที่มีมากขึ้นในพอร์ตก็ช่วยให้ GPSC มีความยืดหยุ่นและประสิทธิภาพในการดําเนินงานมากขึ้น
ดังนั้นจึงคงคำแนะนํา “ซื้อ” ด้วยราคาเป้าหมายอ้างอิงวิธี DCF ที่ 95 บาท โดยได้รับการสนับสนุนจากกระแสเงินสดจากการดําเนินงานที่เข้ามาอย่างต่อเนื่องจากธุรกิจโรงไฟฟ้าและธุรกิจไอน้ำทั้งที่อยู่ภายใต้การดําเนินงานของบริษัทเองและผ่านส่วนแบ่งกําไรจาก JV ราคาเป้าหมายของเราอิงกับ WACC ที่ 4.8% สืบเนื่องมาจากสภาวะอัตราดอกเบี้ยตํ่า ปัจจัยเสี่ยงที่สำคัญ: 1) ยอดขายไฟฟ้า และไอนํ้าจากธุรกิจ SPP ให้กับลูกค้าอุตสาหกรรมตํ่ากว่าคาด เพราะได้รับผลกระทบจากเศรษฐกิจ โดยรวม 2) ภัยแล้งรุนแรงมากขึ้น และ 3) ผลการดําเนินงานของโรงไฟฟ้าพลังงานหมุนเวียน